stanford-oval/wikipedia huggingface dataset:
דובוש
הכנה

העוגה מצופה בשכבה דקה של קרם, ומעליו לרוב זיגוג שוקולד. במתכון הקלאסי הדובוש היה מעוטר במלבני קרמל ("קרמל-גלזור") קשים שהיו מסודרים מעליו לרוחב באלכסון בצורת רעפים הנתמכים ברוזטות קטנות של קרם. הקרמל היה נמרח בעזרת פלטה משומנת על גבי מלבן של רולדה, ואז נחתך בעזרת סכין משומנת במהירות למלבנים קטנים, לפני שהוא התקשה. שיטה אחרת הייתה חריצת מלבן הקרמל לרוחב בעזרת הסכין המשומנת למלבנים (על מנת לאפשר את חיתוך העוגה), והנחתו בשלמות מעל גבי הדובוש.
במקרים אחרים חותכים את עוגת הדובוש באלכסון לשני חצאי פירמידה, ומדביקים את שני החצאים זה לזה בעזרת קרם תוך יצירת פירמידה גבוהה, שנמרחת בקרם ומצופה ביריעת מרציפן.
ראו גם

פלודן
דובוני אכפת לי: פסטיבל הנתינה

| --- | --- |

כרזת הסרט
 מבוסס על:  הסדרה "דובוני אכפת לי" משנת 2007, של הזיכיון "דובוני אכפת לי"
 בימוי:  דייוויס דוי 
 הופק בידי:  רוברט ווינתרופ 
 תסריט:  תומאס הארט
 שחקנים ראשיים:  טרייסי מור אשלי באל 
 מדבבים:  טבית'ה אס טי' סרמאן, טרייסי מור, איאן ג'יימס קורלט, אשלי באל, סקוט מקניל, מארק אוליבר, אנדראה ליבמן, קלי שרידן
 מדבבים בעברית:  אליענה מגון, נועה פלדמן, שירה נאור, תימור שפיר, שי אוטולנגי, רותם שוקר, מאי יעקובסון, מורן שכניק, ענבר בר לב, לירון לב, צביקה פורמן
 מוזיקה:  קרל ג'ונסון
 מדינה:  ארצות הברית 
 חברת הפקה:  SD Entertainment 
 חברה מפיצה:  ליונס גייט אנטרטיינמנט
 שיטת הפצה:  direct-to-video 
 הקרנת בכורה:  ארצות הברית 2 בנובמבר 2010   ישראל 2011
 משך הקרנה:  67 דקות
 שפת הסרט:  אנגלית (הסרט דובב לשפות נוספות, ביניהן: עברית)
 סוגה:  סרט ילדים, סרט חג מולד
 דף הסרט ב־IMDb
 
דובוני אכפת לי: פסטיבל הנתינה (באנגלית: Care Bears: The Giving Festival) הוא סרט אמריקאי באנימציה ממוחשבת לילדים שמבוסס על הזיכיון "דובוני אכפת לי" שבבעלות חברת "Those Characters from Cleveland". הסרט משמש כאחד הסרטים של הסדרה "דובוני אכפת לי" ששודרה החל משנת 2007. הסרט בוים על ידי דייוויס דוי ונכתב על ידי תומאס הארט.
הסרט הופץ ב-DVD בארצות הברית ב-2 בנובמבר 2010 על ידי חברת "ליונס גייט אנטרטיינמנט". בישראל הסרט שודר לראשונה בדיבוב לעברית בערוץ הופ! בשנת 2011. אורך הסרט הוא כ-67 דקות, ושפת המקור שלו היא אנגלית (הסרט דובב לשפות נוספות, ביניהן: עברית).
תקציר העלילה

בסרט, צוות אכפתיה (הכולל את דובונית חייכנית, דב שמחה ודובונית שיתופית) מארגן את פסטיבל הנתינה של ארץ אכפתיה. באותו זמן, צוות אכפתיה צריך גם להציל את הנסיכה ניצוץ כוכב ממזג אוויר סרבני הקרב ובא.
הדמויות והמדבבים

במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| חייכנית | טבית'ה אס טי' סרמאן | אליענה מגון |
| שיתופית | טרייסי מור | נועה פלדמן |
| דוב לילה טוב |  | שירה נאור |
| דובונית הפתעה | קלי שרידן | שירה נאור |
| דב שמחה | איאן ג'יימס קורלט | תימור שפיר |
| דובי גליץ' | אשלי באל | שי אוטולנגי |
| דוב קוטר | סקוט מקניל | רותם שוקר |
| דובונית לב-אמת |  | מאי יעקובסון |
| הנסיכה ניצוץ כוכב |  | מאי יעקובסון |
| דובונית הרמוניה | אנדראה ליבמן | מורן שכניק |
| דובונית הפתעה | קלי שרידן | ענבר בר לב |
| אגוזי |  | לירון לב |
| סער |  | לירון לב |
| דב זדון | מארק אוליבר | צביקה פורמן |
ראו גם

דובוני אכפת לי
דובוני אכפת לי (2007)
ד'תמ"ג

ד'תמ"ג (4443)  היא שנה עברית  אשר  החלה ביום א' בתשרי, אור ל-8 בספטמבר 682 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 683. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
גרליאבה

| --- | --- |
סמל גרליאבהסמל גרליאבה

 מדינה:  ליטא ליטא
 מחוז:  קובנה
 מחוז משנה:  קובנה
 תאריך ייסוד:  1809 
 שטח:  3.65 קמ"ר
 גובה:  72 מטרים
 אוכלוסייה:  ‏
  ‑ בעיר:  10,110 (1 בינואר 2023)
 קואורדינטות:  54°49′00″N 23°52′00″E﻿ / ﻿54.816666666667°N 23.866666666667°E﻿ / 54.816666666667; 23.866666666667 
 אזור זמן:  UTC +2
 http://www.garliava.lt/
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד גרליאבה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד גרליאבה  he tabBackground:;tabBorder:#aaa;defaultTab:0;
 
גרליאבה (בליטאית: Garliava; בפולנית: Godlewo, גודלבו; ביידיש: גודלאווה) היא עיר בחבל סובאלקיה, המשויכת מבחינה מנהלית למחוז המשנה קובנה במחוז קובנה שבמרכז ליטא.
לפני מלחמת העולם הראשונה ישבה במקום קהילה יהודית גדולה ומוסדות חינוך, במלחמה חרבה העיירה ויהודיה היגרו לארצות הברית, דרום אפריקה וקנדה. בודדים עלו לארץ ישראל. לפני השואה היו בעיירה 70 משפחות יהודיות, כמעט כולם נרצחו בשואת יהודי ליטא.
ד'תמ"ח

ד'תמ"ח (4448)  היא שנה עברית  אשר  החלה ביום א' בתשרי, אור ל-14 בספטמבר 687 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 688. שנה מסוג זחא, איננה מעוברת, ואורכה 353 ימים. זו שנה שלישית לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
גרזן קרב

גרזן קרב לפרש, המאה ה-15.
מימין: גרזן עבודה ייעודי לעץ, של חברה שוודית (הולטפורס) משמאל: ראש גרזן קרב, משולב פטיש של חברת קולד סטיל
גרזן קרב או גרזן מלחמה הוא גרזן שעוצב ככלי נשק למטרות לחימה ביד אחת או בשתי ידיים. מאחר שייעודם הוא פגיעה בבני אדם ולא ביקוע עצים, גרזני קרב הותאמו למשימה זו ושקלו פחות ממקביליהם אשר נועדו לעבודה וראש הגרזן היה בעל פרופיל להב צר לטובת שיפור ביצועי החיתוך. ישנו מגוון רחב של גרזני קרב, בעלי צורות וגדלים שונים, ניתן להכליל כי רוב גרזני הקרב שקלו בין 500 גרם ל-3 קילוגרם (6.6 ליברות) ואורך הידית נע מ-30 ס"מ ועד ל-1.5 מטרים (4.9 רגל).
השימוש בגרזן ככלי נשק הוא קדום כהמצאת הגרזן עצמו, והיה קיים כמעט בכל התרבויות האנושיות לאורך ההיסטוריה. עקרון הפעולה של המרכזי של הגרזן הוא הנפה וריכוז האנרגיה הקינטית אל הלהב אשר נמצא בקצהו, (הידית של הגרזן פועלת כמנוף ומגבירה את המומנט המועבר אל להב הגרזן). לצד זאת, היו גרזנים אשר שימשו להטלה, גרזנים עם דוקרנים היוצאים מראש ומגב הלהב, פטיש היוצא מגב הלהב או להב גרזן אשר מושחז גם בחלקו התחתון לטובת "גריפה" של מגנים או תפיסה של גפיים/חלקי שריון בדומה לקרס.
ההבדלים בין פרופיל גרזן הקרב לגרזן העבודה: מימין פרופיל של גרזן קרב מתוצרת קולד סטיל. משמאל: פרופיל של גרזן עבודה ייעודי לעצים תוצרת חברת הולטפורס השוודית.
השימוש בגרזן בקרב

הגרזנים היו כלי נשק פופולרי לאורך אלפי שנים, ממגוון סיבות, המרכזיות שבהן:
גרזנים דרשו מעט חומרי גלם: עץ וראש פלדה (או ברזל, ברונזה ובתקופות עתיקות מאוד אפילו אבן).
עלו פחות מכלי נשק יותר מורכבים כגון חרבות.
דרשו פחות מיומנות בהכנתם.
היו בשימוש נרחב ככלי עבודה והעבודה עימם הייתה "מוכרת".
גרזני הקרב היו נשק התקפי יעיל ועוצמתי, והגדולים שבהם יכלו אף לבקע מגינים ולחדור שריון.
יודגש כי, הצורה המוכרת, של ראש שטוח עם להב רחב (אשר לעיתים מזכיר חצי סהר) מזוהה בעיקר עם עמים אירופאים ועמים מן המזרח. באשר לגרזן דו-ראשי, אלו כמעט ולא היו בשימוש באירופה אך מוכר שימוש בעולם האסלאם.
ישנן עדויות רבות של שימוש בגרזני קרב לאורך תקופות שונות, להלן מספר דוגמאות לשם ההמחשה:
ממצאים של ראשי גרזני קרב מברונזה אותרו בסין ובמצרים ומוערכים כבני אלפי שנים.
ממצאים של ראשי גרזן מברונזה או מברזל, נמצאו ביוון ומעורך ששימשו ביוון העתיקה.
שטיח באייה (המאה ה-11) ניתן לראות אבירים נורמנים, לבושי שריון טבעות/שריון שרשראות ואוחזים בגרזנים.
השבטים הוויקינגים נודעו בשימוש בגרזנים בעלי שימוש כפול (עבודה ולחימה) במסגרת הפשיטות שביצעו למרכז וצפון אירופה (המאות ה-8–11 לספירה). מעבר לכך שהכלי היה זול יותר מחרבות, הוא שימש לא מעט מצוותי הוויקינגים לעבודות תחזוקה ומחנאות בעת מסעותיהם. כמו כן, בוצע שימוש בגרזני לחימה ייעודיים כגון גרזנים דניים.
תיעוד אודות סטיבן, מלך אנגליה אשר השתמש בגרזן דני ארוך בעת קרב לינקולן (1141, המאה ה-12)
קשתים אנגלים במהלך מלחמת מאה השנים (מאות 14–15) נשאו עימם גרזן קטן ככלי נשק משני להגנה עצמית וככלי עבודה.
לקראת המאה ה-16 וכניסת אבק השריפה לשדה הקרב לצד הוזלה בעלויות של הכנת חרבות, נצפה פיחות בשימוש בגרזנים בשדה הקרב האירופאי ומרחבים נוספים, אף על פי שהיה בשימוש בקרב צבאות שונים, תפקידו עבר לאיטו בתור כלי תחזוקה ולעיתים ככלי ביחידות הנדסיות. כיום ניתן לראות שימוש מועט של טומהוקים מודרניים בקרב יחידות שונות.
סוגים נפוצים של גרזני קרב

"חודרי שריון": עם התפתחות המיגון והשריון התפתחו גרזנים המסוגלים לאתגר ולעקוף מיגון בדרכים שונות: הבולטים שבהם אשר היו בשימוש עמים אירופאיים: גרזנים ליד אחת עם "זקן" חלק תחתון בולט אשר נועד להיתפס במגן היריב ולהסיטו ובכך להשאיר את היריב חשוף. גרזנים עם דוקרן "מקור" בראש הגרזן או בחלקו האחורי אשר נועדו לחדור חריצים בשריון או לעקם חלקים ממנו ולהגביל את תנועת הלובש, בדומה לשימוש שנעשה בפטיש קרב וגרזן-חנית (Pollaxe).
הגרזן הדני: גרזן דו-ידני באורך של 1.5–1.7 מטרים (4.9–5.6 רגל) בעל ראש יחסית רחב אך דק, בניגוד לתדמיתו הגרזן הדני שקל "רק" 1–2 קילוגרם (2.2–4.4 ליברות) והיה בעל פרופיל דק, לשיפור יכולות החיתוך. גרזן זה היה בשימוש השבטים הוויקינגים והפך לפופולרי בחלקים נוספים באירופה במהלך המאות 10–11.
גרזן-השלכה "פרנציסקה" - גרזן הטלה שהיה בשימוש, בתחילת ימי הביניים, בעיקר בידי הפרנקים.
ברדיש (אנ'): גרזן מזרח אירופאי, היה בשימוש בעיקר בין המאות ה-14 ל-18. זהו גרזן דו-ידני, בעל להב ארוך יחסית לגרזן (כ-60 ס"מ) אשר נפרס כחצי סהר שטוח, המוט היה לרוב באורך 1.5 מטר.
נשק מוט (Pole Weapone): זהו שם כללי למוט ארוך (2–6 מטרים (6.6–19.7 רגל)) שבקצהו מותקן ראש פלדה בעל להב ודוקרנים בצורות שונות, לחלקם היה ראש המשלב להב המזכיר גרזן כגון ההאלברד. נשק זה נועד בעיקר לשימוש בדבוקה של חיילים במבנה צפוף. רבים נוטים לבלבל בינו לבין גרזן על מוט ארוך (גרזן-חנית, Pollaxe), זהו כלי קצר יותר (1.2–2.0 מטר), אשר יועד לחדור את שריונות הפלדה של הלוחמים האירופאיים במאות ה-14–15, נשק זה היה בעל ראש גרזן או פטיש או שניהם, לרוב בשילוב דוקרן ויועד לשימוש בדו-קרב או בידי לוחם בודד. ראש הגרזן בפריטים אלו היה לרוב קטן על מנת לרכז את האנרגיה הקיטנית בעת השימוש.
גרזן טומהוק - גרזן קל שהיה בשימוש האינדיאנים באמריקה. שימש לקרב פנים אל פנים, כגרזן הטלה וככלי עבודה. גרזן זה שבתחילה נקנה באלפיו מסוחרים שהגיעו ליבשת אמריקה הפך לסמל סטטוס בקרב האינדיאנים והעיד על חשיבותו של הלוחם הנושא אותו. לרוב היה מעוטר בסמלים מתרבותם ואף הגדילו לעשות בתקופות מאוחרות יותר כאשר שילבו את הטומוהוק עם כלי אחר שהיה בשימוש נפוץ אצל האינדיאנים בשעתו - המקטרת כאשר החלק של הידית שנעשה חלול שימש פייה. טעות נפוצה היא לחשוב שגרזן זה שימש לקרקף את קורבנותיהם של האינדיאנים, למעשה זו תוצאה של פעולה שנעשתה בסכין. שמועה זו הופצה בימיהם של המתיישבים הראשונים והונצחה לאחר מכן בסרטים ברוח התקופה.
הערות שוליים

↑  Oman, Sir Charles, A History of the Art of War in the Middle Ages vol.1., London: Greenhill Books.: Greenhill Books, 1924, עמ' 339, ISBN 1-85367-100-2.
↑  R. E. Oakeshott, European weapons and armour: From the Renaissance to the industrial revolution, 1980, עמ' 48-49
↑  Terence Wise, The Wars of the Roses (Men at Arms Series, 145), Osprey, 1983, ISBN 0-85045-520-0
| --- | --- |
בקרת זהויות :  NLI: 987007549344405171  GND: 4221422-1 
שטיח באייה: ריקמה של לוחם המחזיק גרזן דני
דוגמה לנשק מוט: ראש האלברד תוצרת דל טין (איטליה) אלו היו מורכבים על מוטות באורך של עד 6 מטרים.
דוגמה ל-POLLAXE, אלו הורכבו על מוטות באורך של 1.2–2 מטר לרוב
טומהוקים מודרניים תוצרת ארצות הברית, חלקם לשימוש צבאי (מימין לשמאל): טומהוק של חברת CRKT, טומהוק לשימוש טקטי, הכולל "זקן" מושחז בחלקו התחתון של ראש הגרזן, חברת RMJ וטומהוק של חברת SwampRat.
גמר גביע אופ"א 1972

גמר גביע אופ"א של עונת 1971/1972, היה הגמר הראשון של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא טוטנהאם הוטספר האנגלית, שגברה על בת ארצה וולברהמפטון וונדררס. הקבוצות שיחקו שני משחקים שנערכו ב-3 במאי וב-17 במאי 1972, זה היה הגמר הראשון של טורניר אירופאי בו השתתפו שתי קבוצות מאותה ההתאחדות.
הדרך אל הגמר

| אנגליה טוטנהאם הוטספר> יריבה | אנגליה טוטנהאם הוטספר> תוצאה | אנגליה טוטנהאם הוטספר> משחק ראשון | אנגליה טוטנהאם הוטספר> משחק שני | סיבוב | אנגליה וולברהמפטון וונדררס> יריבה | אנגליה וולברהמפטון וונדררס> תוצאה | אנגליה וולברהמפטון וונדררס> משחק ראשון | אנגליה וולברהמפטון וונדררס> משחק שני |
| --- | --- | --- | --- | --- | --- | --- | --- | --- |
| איסלנד קפלוויק | 15–1 | 6–1 (ח) | 9–0 (ב) | סיבוב ראשון | פורטוגל אקדמיקה דה קוימברה | 7–1 | 3–0 (ב) | 4–1 (ח) |
| צרפת נאנט | 1–0 | 0–0 (ח) | 1–0 (ב) | סיבוב שני | הולנד דן האג | 7–1 | 3–1 (ח) | 4–0 (ב) |
| רומניה (1965-1989) ראפיד בוקרשט | 5–0 | 3–0 (ב) | 2–0 (ח) | סיבוב שלישי | מזרח גרמניה קרל צייס ינה | 4–0 | 1–0 (ח) | 3–0 (ב) |
| רומניה (1965-1989) יו.ט.א. ארד | 3–1 | 2–0 (ח) | 1–1 (ב) | רבע הגמר | איטליה יובנטוס | 3–2 | 1–1 (ח) | 2–1 (ב) |
| איטליה מילאן | 3–2 | 2–1 (ב) | 1–1 (ח) | חצי הגמר | הונגריה פרנצווארוש | 4–3 | 2–2 (ח) | 2–1 (ב) |
סיכום המשחקים > המשחק הראשון

| 0 | 1 | 2 | 3 | 4 |
| --- | --- | --- | --- | --- |
| 3 במאי 1972   21:30 | אנגליה טוטנהאם הוטספר | 2–1 | אנגליה וולברהמפטון וונדררס | מוליניו, וולברהמפטון צופים: 38,362 שיפוט: טופיק בחראמוב (ברית המועצות) |
| 3 במאי 1972   21:30 | צ'יברס  57'  87' | (סיקור) | מקאליוג  72' | מוליניו, וולברהמפטון צופים: 38,362 שיפוט: טופיק בחראמוב (ברית המועצות) |
סיכום המשחקים > הרכבי הקבוצות

| --- | --- |
              טוטנהאם הוטספר :               וולברהמפטון וונדררס
סיכום המשחקים > משחק הגומלין

| 0 | 1 | 2 | 3 | 4 |
| --- | --- | --- | --- | --- |
| 17 במאי 1972   21:45 | אנגליה וולברהמפטון וונדררס | 1–1 | אנגליה טוטנהאם הוטספר | וייט הארט ליין, לונדון צופים: 54,303 שיפוט: לורנס ואן רייונס (הולנד) |
| 17 במאי 1972   21:45 | וגסטאף  40' | (סיקור) | מאלרי  29' | וייט הארט ליין, לונדון צופים: 54,303 שיפוט: לורנס ואן רייונס (הולנד) |
סיכום המשחקים > הרכבי הקבוצות

| --- | --- |
              וולברהמפטון וונדררס :               טוטנהאם הוטספר
ראו גם

גמר גביע אירופה לאלופות 1972
דוד ליכטבלאו

| --- | --- |
אין תמונה חופשית
 לידה:  1910 קרולבסקה הוטה, פולין
 פטירה:  21 בדצמבר 1978 (בגיל 68 בערך)
 מידע כללי
 מדינה:  פולין פולין   ישראל ישראל
 ספורט
 ענף ספורט:  אתלטיקה
 תת-ענף:  ריצת 100 מטר   ריצת 200 מטר
 מועדון:  הפועל תל אביב, מכבי תל אביב
 
דוד ארווין ליכטבלאו (ליכטבּלוֹי) (1910 - 21 בדצמבר 1978) היה אתלט פולני-ישראלי. התמחה בריצות ל-100 מטר ול-200 מטר. אלוף ארץ ישראל בריצת 100 מטר (1940).
קורות חיים

ליכטבלאו נולד בעיר קרולבסקה הוטה (חוז'וב) שבפולין. היה אחד האצנים היהודים הטובים בפולין, הגיע ארצה עם נבחרת פולין למכביה השנייה שנערכה בשנת 1935. עם תום המכביה החליט, כמו משתתפים רבים באותה המכביה, להישאר בארץ. בתחילה היה חבר במועדון הפועל תל אביב, אך אחר כך עבר להתחרות בשם מכבי תל אביב
באליפות ארץ ישראל שנערכה באצטדיון המכביה בתל אביב במאי 1940 זכה ליכטבלאו במקום הראשון בריצת 100 מטר בתוצאה של 11.3 שניות, לפני קאלב ממכבי תל אביב (11.5 שניות) ואטרמן ממכבי הצפון (11.7 שניות).
ליכטבלאו המשיך להתחרות במשך מספר שנים בריצות קצרות ותמונת זינוקו המושלם הייתה תלויה שנים רבות על הקיר במכון וינגייט. עם פרישתו שימש שנים רבות כשופט באתלטיקה קלה. עבד בחברת החשמל כמנהל מחלקת הדלק עד לפטירתו בגיל 68 ממחלת לב, השאיר אחריו אישה, פרידה ליכטבלאו, ספורטאית מצטיינת ואלופת ישראל במשך שנים רבות בזריקת דיסקוס, ובת אביבה ליכטבלאו-בלס אתלטית ושחקנית כדורסל מצטיינת בנבחרת ישראל ובמכבי תל אביב
ליכטבלאו נפטר ב-1978, בגיל 68.
הערות שוליים

↑  שלושה שיאים ארציים חדשים בתחרויות הרבנאות לאתלטיקה קלה, הַבֹּקֶר, 13 במאי 1940
↑  התוצאות המפורטות של תחרויות הרבנאות, הַבֹּקֶר, 13 במאי 1940
↑  רבנאות ארץ ישראל באתלטיקה קלה, המשקיף, 12 במאי 1940
↑  דוד ליכטבלאו באתר חברה קדישא ת"א–יפו.
דואולה

את הדואולות מסמנים עם הספרה 2 מעל התו, בכדי לציין שמדובר בחלוקת הפעמה ל-2 במקום ל-3.
בסולפג', דואולה היא סימן מוזיקלי מתחום הקצב.
דואולה היא חלוקת פעמה לשתיים, כאשר חלוקתה הטבעית של אותה פעמה היא לשלוש. במשקל של שש שמיניות (8\6), אשר בו יש שתי פעמות בנות שלוש שמיניות כל אחת, חלוקת כל פעמה לשתיים תיצור שתי שמיניות מנוקדות (שמינית ועוד חלק שש עשרה), אשר מעליהן נהוג לכתוב את הספרה 2, על מנת להסב את תשומת הלב של הנגן לחלוקה הלא-סטנדרטית של הפעמה.
דוד עמוס

| --- | --- |
אין תמונה חופשית
 לידה:  1840 האימפריה העות'מאנית האימפריה העות'מאנית
 פטירה:  1942  (בגיל 102 בערך) ירושלים, המנדט הבריטי המנדט הבריטי
 מקום קבורה:  בית הקברות היהודי בהר הזיתים 
 מקום מגורים:  עזה באר שבע אלכסנדריה
 ידוע בשל:  יזם וגואל אדמות בעזה וסביבותיה
 עיסוק:  סוחר
 
חכם דוד עמוס (1835 או 1840 - 1942, ירושלים) היה סוחר יהודי יזם וגואל אדמות בחבל עזה וסביבותיה.
עמוס היה מגדולי הסוחרים היהודים באזור הנגב. הוא עסק בייצוא שעורה ואבטיח הפקועה (חנדל) לאירופה. בשותפות עם חכם נסים אלקיים וחג' עלי אל-עטוונה, ראש העיר הראשון של באר שבע, הם היו ליצואנים הגדולים ביותר. הם יזמו את הקמת המזח הראשון בנמל עזה, שנבנה בשנת 1910.
עמוס היה מעורב בעסקאות מקרקעין שונות. הוא החזיק בתים באלכסנדריה, שם הייתה לו משפחה אחת, ובעזה ורפיח, שם הייתה לו משפחה שנייה. הוא ביכר מגורים באוהלים על פני מגורים בעיר עזה. בנוסף, קנה עמוס אדמות רבות בשטחי רפיח. לפי מקור אחד, הוא קנה כ-100,000 דונם ליד רפיח המצרית, בתיווכו של הקונסול הבריטי קאזינביץ', שנועדו להתיישבות יהודית. לאחר פרעות תרפ"ט עזב עמוס את עזה.
לקריאה נוספת

מרדכי אלקיים, 40 שנות ישוב יהודי בעזה באר-שבע והקמת חוות רוחמה, המרכז למורשת יהודי עזה, 1994 (בפרט עמ' 79–80)
האדמות בפתחת רפיח - רכוש יהודי שנתפס על ידי הבדווים, בתוך: בית יעקב - ירחון לענייני חינוך ספרות ומחשבה, גיליון 153, עמ' 19
הערות שוליים

↑  מרדכי אלקיים, 40 שנות ישוב יהודי בעזה באר-שבע והקמת חוות רוחמה, המרכז למורשת יהודי עזה, 1994, עמ' 87
↑  האדמות בפתחת רפיח - רכוש יהודי שנתפס על ידי הבדווים, בתוך: בית יעקב - ירחון לענייני חינוך ספרות ומחשבה, גיליון 157
ערך זה הוא קצרמרבנושא תולדות עם ישראל. אתם מוזמנים לתרום לוויקיפדיה ו.
ד'תמ"א

ד'תמ"א (4441)  היא שנה עברית  אשר  החלה ביום א' בתשרי, אור ל-1 בספטמבר 680 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 681. שנה מסוג זחג, היא מעוברת, ואורכה 383 ימים. זו שנה שלישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תמ"ה

ד'תמ"ה (4445)  היא שנה עברית  אשר  החלה ביום א' בתשרי, אור ל-15 בספטמבר 684 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 685. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דה טומאזו

| --- | --- |


 נתונים כלליים
 מייסדים:  אלחנדרו דה טומאזו 
 תקופת הפעילות:  1959–הווה (כ־65 שנים) 
 חברת אם:  פורד 
 חברות בנות:  מזראטי  מוטו גוצי  אינוצ'נטי  בנלי 
 מיקום המטה:  מודנה 
 ענפי תעשייה:  תעשיית הרכב 
 מוצרים עיקריים:  מכונית-על 
  
 detomaso-automobili.com
 
דה טומאזו  (באיטלקית:De Tomaso Automobili) היא חברה איטלקית לייצור מכוניות ספורט ומכוניות יוקרה שהוקמה במודנה בשנת 1959.
היסטוריה

החברה הוקמה בשנת 1959 על ידי אלחנדרו דה טומאזו, יליד בואנוס איירס. החברה החלה לפתח מכוניות ספורט ומכוניות יוקרה על בסיס מנועים מתוצרת פורד.  המכונית הראשונה הייתה "דה טומאזו ואלה-לונגה" שייצורה התחיל ב-1964 ונמשך עד לשנת 1968. בתקופה זו נבנו 59 יחידות. בשנת 1967 החל ייצור "דה-טומאזו Mangusta" שנמשך עד לשנת 1971 ובתקופה זו נבנו כ-400 מכוניות.
בשנים 1961–1963 החברה השתתפה במירוץ פורמולה 1 אך ללא הצלחה. לקראת עונת 1970 של פורמולה 1 החברה בנתה מכונית עבור צוות בריטי. המכונית לא הצליחה לסיים ארבע מרוצים ראשונים של העונה. במהלך המירוץ החמישי החלה שרפה ונהג נהרג.
בשנת 1971 החל ייצור "דה-טומאזו פנטרה". בשנים 1971-1973 נבנו מעל ל-6,000 מכוניות. בחלקם הם נבנו על פסי הייצור של יצרן איטלקי Vignale שנכשל כלכלית בייצור מכונית מדגם "Vignale Gamine" ונרכש על ידי דה טומאזו. זמן קצר לאחר מכך בעקבות משבר האנרגיה העולמי של שנת 1973 היקף המכירות ירד לכ-100 מכוניות בשנה בלבד.
בשנת 1973 נרכשה חברה "מוטו גוצי" ובעקבות כך דה טומאזו נכנסה לשוק ייצור אופנועים. בשנים 1976–1993 בבעלות החברה היה גם יצרן איטלקי "מזראטי".
בשנת 1976 נרכשה חברת "אינוצ'נטי". תוכנן דגם של מכונית ספורט Mini de Tomaso שהיה מיוצר עד לשנת 1987 במפעלי אינוצ'נטי. בשנת 1993 אינוצ'נטי נמכר לפיאט.
בנוסף למכוניות ספורט החברה נכנסה לשוק מכוניות יוקרה. בשנת 1971 החל ייצור "דה טומאזו Deauville". הרכב לא הצליח להתחרות עם מכוניות יוקרה מתוצרת גרמניה ונמכרו רק  244 יחידות. בשנת 1972 החל ייצור דה-טומאזו לונגצ'אמפ שנמשך עד לשנת 1989 אך ללא הצלחה יתרה.
בשנות ה-2000 תוכננו מספר דגמים חדשים. כמו כן היה תכנון לבנות מפעל חדש בקלבריה תוך שיתוף פעולה עם יצרן רוסי אוא"ז. התכנון להיה הגיע לכ-10 אלף מכוניות בשנה אך הפרויקט נכשל.
בשנת 2004 החברה הודיע על תחילת הליך של פשיטת רגל אך ייצור מכוניות חדשות נמשך. בשנת 2009 החברה נרכשה על ידי ז'אן מריו רוסוליניו וקיבל עזרה מממשלת איטליה להמשך פעילותה של החברה. בשנת 2012 הוא נעצר והואשם בשימוש לא נכון בתקציבים שקיבל. בשנת 2014 המפעל במודנה הפסיק את פעילותו.
באפריל 2015 בית המשפט הכריז על מכירת החברה למשקיע מהונג קונג תמורת כ-מיליון יורו.
בשנת 2019 הוצג דגם חדש De Tomaso P72 והוכרז שקיימות תוכניות לייצור כ-70 יחידות מדגם זה. בשנת 2022 הוכרז שתייצור צפוי להתחיל במפעל חדש בנורבורינג שבגרמניה.
תמונות

דה-טומאזו Mangusta
דה-טומאזו פנטרה
גוארה
דה-טומאזו לונגצ'אמפ
P72
הערות שוליים

↑  http://www.italiaspeed.com/2004/cars/others/detomaso/liquidation.html
↑  https://www.autoweek.com/news/a1868661/de-tomaso-sold-117-million-chinese-buyer-after-deal-fizzles/
↑  https://www.autocar.co.uk/car-news/new-cars/de-tomaso-p72-be-built-new-nurburgring-facility
ד'תמ"ז

ד'תמ"ז (4447)  היא שנה עברית  אשר  החלה ביום א' בתשרי, אור ל-24 בספטמבר 686 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 687. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תמ"ד

ד'תמ"ד (4444)  היא שנה עברית  אשר  החלה ביום א' בתשרי, אור ל-29 באוגוסט 683 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 684. שנה מסוג זחג, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תמ"ט

ד'תמ"ט (4449)  היא שנה עברית  אשר  החלה ביום א' בתשרי, אור ל-1 בספטמבר 688 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 689. שנה מסוג גכז, היא מעוברת, ואורכה 384 ימים. זו שנה רביעית לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דוד לימברסקי

דוד לימברסקי (בצ'כית: David Limberský; נולד ב-6 באוקטובר 1983) הוא כדורגלן צ'כי המשחק בג'יסקרה דומז'ליצה בעמדת המגן השמאלי.
קריירה

לימברסקי התחיל את הקריירה שלו במחלקת הנוער של ויקטוריה פלזן. כבר בגיל צעיר הציג יכולות גבוהות ובשנת 2004 מודנה השאילה את השחקן. בדצמבר 2004 הוא עבר לטוטנהאם הוטספר עד לסיום העונה כשחקן מושאל מוויקטוריה פלזן, במדיה לא ראה ולו דקת משחק אחת בליגה ובתום העונה חזר לוויקטוריה פלזן. בקיץ 2007 חתם בספרטה פראג בה שיחק עונה אחת שבסיומה חזר לפלזן.
בקיץ 2021, לימברסקי חתם בג'יסקרה דומז'ליצה.
קריירה > נבחרת

בצעירותו שיחק לימברסקי באליפות העולם בכדורגל עד גיל 19. באליפות עצמה הבקיע שני שערים במשחקים נגד אוסטרליה וברזיל בהתאמה. ב-5 ביוני 2009 ערך את הופעת הבכורה שלו בנבחרת הבוגרת בניצחון 0-1 נגד מלטה. לימברסקי נכלל בסגל הנבחרת לקראת יורו 2012. ב-6 בספטמבר 2015 הבקיע את שער הבכורה שלו בנבחרת בניצחון 1-2 נגד לטביה במסגרת מוקדמות יורו 2016.
גמר גביע אופ"א 1973

גמר גביע אופ"א של עונת 1972/1973, היה הגמר השני של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא ליברפול האנגלית, שגברה על בורוסיה מנשנגלדבך המערב-גרמנית. הקבוצות שיחקו שני משחקים שנערכו ב-10 במאי וב-23 במאי 1973.